15-jarige tydens Lichtenburg-onluste doodgeskiet | Maroela Media
ŉ 15-jarige seun is Dinsdagoggend tydens ŉ gewelddadige betoging in Lichtenburg in Noordwes doodgeskiet.
Brig. Sabata Mokgwabone, provinsiale polisiewoordvoerder, het gesê die voorval het omstreeks 08:00 op die Boikhutso/Lichtenburg-pad plaasgevind.
“Die bestuurder van ŉ wit voertuig het naby Shukran op betogers geskiet en die seun noodlottig gewond. Twee mense, wie se ouderdomme tans nie bekend is nie, is gewond en na ŉ hospitaal geneem,” het Mokgwabone gesê.
Die situasie in die dorp is steeds gespanne en die polisie handhaaf ŉ groot teenwoordigheid in die gebied. Sekere paaie is noodgedwonge vir verkeer gesluit en motoriste moet van alternatiewe roetes gebruik te maak.
Maroela Media het vroeër berig ŉ groep betogers van Blydeville het Dinsdagoggend die dorp se strate ingevaar, verskeie paaie met voorwerpe versper en ook ŉ vragmotor aan die brand gesteek. Die inwoners betoog glo oor ŉ tekort aan dienslewering en bewerings van korrupsie in die munisipaliteit.
Ons is almal siek en sat vir betogers wat kerm en kla oor alles. Dan loop alles deur, motors en busse word aan die brand gesteek en winkels geplunder. Dis hoog tyd dat iemand optree, dis ‘n gemeenskaplike gevoel teen wettelose betogers wat die land afbreek.
Wil net reg help is 3 Vragmotors en nie ( een ) nie maar nog steeds bedrywig Heli maak sy rondtes.
Dit moes laaaankal gebeur het
Nou waar was die Polisie toe die betoogers vanoggend omstreeks 04h00 reeds begin het,of toe die vragmotor aan die brand gesteek was?
Ooops sorry mm ek was seker net te haastig.